《鹧鸪天·谁伴闲人闲处闲》
金朝·段成己

谁伴闲人闲处闲。梅花枝上月团团。陶潜自爱吾庐好，李白休歌蜀道难。
林壑静，水云宽。十年无梦到长安。五更门外霜风恶，千尺青松傲岁寒。

作者简介：段成己，字诚之，号菊轩。段克己弟。稷山人（今属山西）。与兄克己以文章擅名，赵秉文成为“二妙”。金正大年间中进士。金亡后与兄避地龙门山中。元世祖召其为平阳府儒学提举，坚不赴任，闭门读书。与兄段克己所作诗合刊为《二妙集》，词有《菊轩乐府》一卷。